Case ID: 1198544
Sentence 10: Məhkəmə zamanı şahid qismində dindirilmiş Şahid3 ifadə verərək göstərmişdir ki, xx xxxx 2019-cu il tarixdə səhər saat təxminən 08:30 radələrində arvadı İnci ona Şahanənin zəng edərək: “Ruslanı qan apardı”, - dediyini söyləmiş, onlar qızının yaşadığı evə getmiş, oraya çatdıqda Ruslanın qan içində uzandığını, ətrafda qonşular və polislərin olduğunu görmüş, Şahanə ona səhər satlarında uşağa yemək verdikdən sonra Ruslanın xırıltılı səsinə yerindən duraraq Ruslanın divardan tutaraq dayandığını və boyun hissəsindən qan axdığını, Ruslanın əlini boğazına tutduğunu, əlinin qan içində olduğunu gördüyünü bildirmiş, Ruslanın yas mərasiminin 3-cü günü İsa ona yaxınlaşaraq Şahanədən hadisə barədə soruşduğunu, hadisədə Şahanənin günahı olduğunu, Ruslanın artıq ölüb getdiyini, lakin Şahanəni qurtarmaq lazım olduğunu bildirmiş, o, günahın kimdə olduğunu istintaqın araşdıracağını bildirdikdə İsa ona Şahanəyə kömək edə biləcəyini, bunun üçün böyük pul lazım olduğunu demiş, Şahanənin hansı günahı olmasını, Şahanənin ona nə deməsini açıqlamamış, o, bu barədə qızından soruşduqda qızı İsanın ona: “Sənin boğazından yapışacaqlar, səni qurtarmağın yolu odur ki, sən mənim dediyim kimi ifadə ver”, - deməsini bildirmişdir; o, əlavə olaraq bildirmişdir ki, xx xxxxxx 2019-cu il tarixdə qızı Şahanə evdə ona və arvadı İnciyə hadisə barədə hamıya, eləcədə istintaqa yalan danışdığını və hadisənin necə baş verməsi barədə onlara danışmaq istədiyini bildirib onlara hadisənin necə baş verməsi barədə demişdir: “xx xxxx 2019-cu il tarixdə saat 08:00 radələrində oğlum Telmana yemək hazırlamaq üçün yuxudan oyandım, yemək hazırlayıb uşağa yəməyi öz yataq otağımda yedizdirən vaxtı Ruslan həmin vaxtı içəri daxil olub mənə dedi ki, uşağı yedizdir gəl yanıma.